Dječji vrtić Dugi Rat

Drage Ivaniševića 6, Dugi Rat

Na temelju članka 1.a. članka 35.stavka 1., podstavka 4. Zakona o predškolskom odgoju i obrazovanju, članka 43. stavka 1. Zakona o općem upravnom postupku, Pravilnika o upisu djece i pravima i obvezama korisnika usluga KLASA:601-01/23-01/004UR.BROJ: 2155-02-02-23-002 od 7.4.2023.g. te Suglasnosti načelnika općine Dugi Rat na odluku o e-upisu djece u redovite vrtićke i jasličke programe u pedagoškoj godini 2025./2026. ističe na svojim objektima i na svojoj internetskoj stranici [www.vrtic-dugi-rat.hr](http://www.vrtic-dugi-rat.hr/)

**OBAVIJEST O PROVOĐENJU POSTUPKA E-UPISA DJECE U**

**PROGRAME VRTIĆA I JASLICA DV DUGI RAT ZA PEDAGOŠKU GODINU 2025./2026.**

1. VRSTE PROGRAMA ZA KOJE SE VRŠI UPIS

* Jaslice( djeca od navršene jedne do tri godine života)- 50 slobodnih mjesta
* 10-satni redoviti program sa spavanjem - 25 slobodnih mjesta
* 10- satni redoviti program bez spavanja - 23 slobodnih mjesta
* 5-satni redoviti popodnevni program - 24 slobodnih mjesta

1. ROK I MJESTO PODNOŠENJA ZAHTJEVA

Zahtjevi za upis djece se zaprimaju isključivo elektronski putem aplikacije e-upisi koja se nalazi na internetskoj stranici Dječjeg vrtića Dugi Rat  [www.vrtic-dugi-rat.hr](http://www.vrtic-dugi-rat.hr/)

Rok za podnošenje zahtjeva za upis djece je **od** **14.4.2025.g. do 18.4.2025.g.**

UZ ZAHTJEV ZA UPIS POTREBNO JE ELEKTRONSKIM PUTEM PRILOŽITI SLJEDEĆE SKENIRANE DOKUMENTE:

* + Izvadak iz matice rođenih ili rodni list
  + Potvrdu o mjestu prebivališta djeteta (ne stariju od mjesec dana) ili presliku osobne iskaznice
  + Potvrdu o mjestu prebivališta roditelja/skrbnika (ne stariju od mjesec dana) ili presliku osobnih iskaznica
  + Elektronički zapis o radno pravnom statusu roditelja ne stariji od mjesec dana (e-radna knjižica)
  + Nalaz Zavoda za vještačenje u skladu s listom oštećenja funkcionalnih sposobnosti sukladno propisu kojim se uređuje metodologija vještačenja- treći i četvrti stupanj oštećenja
  + Potvrdu Centra za socijalnu skrb o socijalnom statusu
  + Potvrdu o statusu redovnog studenta/učenika ne stariju od mjesec dana
  + Rješenje o statusu umirovljenika
  + Dokaz o statusu samohranog roditelja/skrbnika (smrtni list preminulog roditelja, potvrdu o nestanku drugog roditelja ili dokaz da je drugi roditelj lišen roditeljske skrbi ili da mu je roditeljska skrb u mirovanju)
  + Za jednoroditeljske obitelji – dokaz o dodjeli skrbništva nad djetetom (rješenje/presuda o razvodu braka ili potvrda  Centra za socijalnu skrb)
  + Za dijete roditelja/skrbnika invalida Domovinskog rata – Rješenje o statusu invalida Domovinskog rata
  + Za dijete roditelja/skrbnika s invaliditetom – potvrda iz Hrvatskog registra osoba s invaliditetom
  + Za dijete iz obitelji s troje ili više malodobne djece – za svako dijete rodni list ili izvadak iz matice rođenih
  + Za dijete koje prima doplatak za djecu- Rješenje o doplatku za djecu
  + Za dijete čiji roditelji/skrbnici koriste zajamčenu minimalnu naknadu – Rješenje o korištenju zajamčene minimalne naknade
  + Potvrdu o obavljenom sistematskom zdravstvenom pregledu koja uključuje potvrdu o cijepljenju i pregled doktora dentalne medicine

1. ROK I MJESTO OBJAVE REZULTATA UPISA DJECE U DJEČJI VRTIĆ DUGI RAT

Povjerenstvo za provedbu upisa donosi Rješenje o rezultatima upisa u roku od 15 dana po zaključenju roka za podnošenje Zahtjeva za upis djece u Dječji vrtić Dugi Rat. Roditeljima/starateljima koji ne prilože traženu dokumentaciju u roku navedenom u oglasu ili je dokumentacija nepotpuna, prijava se neće uzeti na razmatranje.

Rezultati se oglašavaju na oglasnim pločama svih objekata i na internetskoj stranici Dječjeg vrtića Dugi Rat [www.vrtic-dugi-rat.hr](http://www.vrtic-dugi-rat.hr/)

1. NAČIN OSTVARIVANJA PRAVA RODITELJA/SKRBNIKA U POSTUPKU UPISA DJETETA/DJECE U DJEČJI VRTIĆ DUGI RAT

Protiv odluke Povjerenstva za provedbu upisa podnositelj zahtjeva ima pravo žalbe u roku od 15 dana od objave rezultata upisa. Žalba se podnosi Upravnom vijeću Dječjeg vrtića Dugi Rat. O svojoj odluci Upravno vijeće izvještava roditelja/skrbnika djeteta.

Zahtjeve za upis u vrtić i jaslice kao i ostale informacije možete pronaći na našoj internetskoj stranici

**www.**[**vrtic-dugi-rat.hr**](http://www.vrtic-dugi-rat@hr/)